स्वच्छता को प्राथमिकता बताते हुए जेटली ने गाड़ियों में एसएमएस के जरिए क्लीन माई कोच सुविधा का विस्तार करके कोच मित्र सुविधा शुरू करने का भी एलान किया। उन्होंने बताया कि ये कोच मित्र कोच से जुड़ी हर प्रकार की समस्या का समाधान करेंगे। रेलवे के मालवहन कारोबार में विस्तार की योजना का विस्तार करते हुए वित्त मंत्री ने कहा कि रेलवे सड़क ट्रांसपोर्टरों के साथ साझेदारी से कुछ मदों में ग्राहके दरवाजे से माल उठा कर वांछित स्थान तक पहुंचाएगी। उन्होंने कृषि एवं खाद्य पदार्थों तथा डेयरी उत्पादों के परिवहन के लिए विशेष इंतजाम की भी बात कही।